wickkiey/tamil-wikipedia-chunked huggingface dataset:
# 2018 ஆசிய விளையாட்டுப் போட்டிகள்

## கலந்துகொள்ளும் தேசிய ஒலிம்பிக் கூட்டமைப்பு(NOC) நாடுகள்

ஆசிய ஒலிம்பிக் மன்றம் உறுப்பினராக உள்ள 46 நாடுகளும் இந்தப் விளையாட்டில் பங்கேற்றுள்ளன. இது தவிர வட மற்றும் தென்கொரிய நாடுகள் சில குறிப்பிட்ட போட்டிகளில் கொரியா "Korea" (COR) என்ற பெயரில் இணைந்து கலந்து கொள்கின்றன.  
பங்குபெறும் நாடுகளின் பட்டியல் கீழ் கொடுக்கப்பட்டுள்ளது. போட்டிகளில் பங்குபெறும் வீரர்களின் எண்ணிக்கை அடைப்புகுறிக்குள் கொடுக்கப்பட்டுள்ளது.  
| கலந்துகொள்ளும் தேசிய ஒலிம்பிக் கூட்டமைப்பு(NOC) நாடுகள் |  |
| --- | --- |
| *(65)
*(109)
*(117)
*(24)
*(15)
*(45)
*(845)
*(580)
*(572)
*(938) **(host)**
*(378)
*(56)
*(762)
*(35)
*(440)
*(60)
*(168)
*(807)
*(24)
*(211)
*(142)
*(28)
*(109)
*(426)
*(146)
*(269)
*(112)
*(185)
*(47)
*(245)
*(88)
*(272)
*(222)
*(169)
*(265)
*(173)
*(73)
* தாய்பே(588)
*(112)
*(829)
*(69)
*(72)
*(138)
*(232)
*(352)
*(32) | } |
# 2018 ஆசிய விளையாட்டுப் போட்டிகள்

## பதக்கப் பட்டியல்

ஆசிய விளையாட்டுப் போட்டிகளின் பதக்கப் பட்டியல் கீழே கொடுக்கப்பட்டுள்ளது.
# கெலோரா புங் கர்னோ விளையாட்டரங்கம்

**கெலோரா பங் கர்னோ விளையாட்டு அரங்கம்** இந்தோனேசிய தலைநகரமான ஜகார்த்தாவில், மத்திய ஜகார்த்தா பகுதியில் அமைந்துள்ள ஒரு பன்னோக்கு விளையாட்டு அரங்கம். இந்த அரங்கில் தான் 2018 ஆசிய விளையாட்டுப் போட்டிகளின் ஆரம்பம் மற்றும் இறுதி விழாக்கள் நடைபெறவுள்ளது. இந்த அரங்கத்தின் பெயர் இந்தோனேசியாவின் முதல் ஜனாதிபதியாக இருந்த சுகர்ணோ அவர்களின் ஞாபகமாக அவரது பெயராலேயே அழைக்கப்படுகிறது.
# சூபின் மேத்தா

**சூபின் மேத்தா** ( Zubin Mehta 29 ஏப்பிரல் 1936 ) என்பவர் மேற்கத்திய மற்றும் கீழை செவ்வியல் இசை அமைப்பாளர் ஆவார். பல இசைக்கலைஞர்கள், இசைக்கருவிகள் உதவியோடு பெரிய இசைக்கச்சேரிகளை உலகம் பூராவும் நடத்தி வருபவர் ஆவார். தமது 21 ஆம் அகவையில் ராயல் லிவர்பூல் பிலார்மோனிக் என்னும் இசை நிகழ்ச்சியை நடத்தி பன்னாட்டு அளவில் பெயர் பெற்றார்.
# சூபின் மேத்தா

## இளமைக் காலம்

மும்பையில் ஒரு குசராத்துக் குடும்பத்தில் மேத்தா பிறந்தார்.பார்சி இனத்தைச் சேர்ந்த குடும்பம்.இவருடைய தந்தையார் வயலின் இசைக்கலைஞர்.
இவருடைய தந்தை இலாசு ஏஞ்சல்சிலும் நியுயார்க்கிலும் வாழ்ந்து வயலின் இசைக்கும் கலையைப் பயின்றார். வயலின் இசையில் வல்லவரான தம் தந்தையிடமிருந்து சூபின் மேத்தா இசையைக் கற்றார். மும்பையில் சில காலம் மருத்துவத் தொடக்கக் கல்வி பயின்றார். 1954 இல் சூபின் வியன்னாவுக்குப் பயணமானார். அங்கு இசைக்கச்சேரி எப்படி நடத்துவது எனக் கற்றறிந்தார் 1958 இல் லிவர்பூல் பன்னாட்டு இசைப் போட்டியில் வெற்றி பெற்றார். 1961இல் வியன்னா, பெர்லின், இசுரேல் ஆகிய நாடுகளில் பிலார்மோனிக் ஆர்ச்செஸ்டரா நிகழ்ச்சியை நடத்தினார்.
# சூபின் மேத்தா

## இசைப்பயணம்

சூபின் மேத்தா 1978 இல் நியூயார்க்கு பிலார்மோனிக் இசை இயக்குநர் என்ற பதவியை ஏற்றுக்கொண்டு 13 ஆண்டுகள் அப்பதவியில் இருந்தார்.
1985 முதல் 2017 வரை பிளாரன்சில் உள்ள ஆர்ச்செஸ்டரா அமைப்பில் முதன்மை நடத்துநராக இருந்தார்.
1977 இல் இசுரேல் பிலார்மோனிக் ஆர்ச்செஸ்டரா இசை இயக்குநராக ஆனார். பவரியன் ஸ்டேட் ஆர்ச்செஸ்டராவின் இசை இயக்குநராக பல ஆண்டுகள் இருந்தார்.
1984 மற்றும் 1994 ஆண்டுகளில் இந்தியாவில் பயணம் செய்து தம் இசை நிகழ்ச்சிகளை நடத்தினார்.
இந்தியப் பெருங்கடலில் ஏற்பட்ட சுனாமிப் பேரழிவை நினைவு கூரும் வகையில் சென்னை மியூசிக் அரங்கில் இவரது இசைக்கச்சேரி 2005 திசம்பரில் நடந்தது.
# சூபின் மேத்தா

## விருதுகள்

சர் ஜியார்ஜ் வில்லியம்ஸ் பல்கலைக்கழகத்தில் சூபின் மேத்தாவுக்கு முனைவர் பட்டம் வழங்கப்பட்டது. அப்பல்கலைக்கழகம் பின்னர் கான்கார்டியா பல்கலைக் கழகம் எனப் பெயர் மாற்றம் பெற்றது.  
சூபின் மேத்தாவின் இஸ்ரேல் பிலார்மோனிக் ஆர்ச்செஸ்டரா கருதியும் மற்றும் இசுரேல் மீது அவர் கொண்டிருந்த பற்றின் காரணமாகவும் இசுரேல் சிறப்புப் பரிசு இவருக்கு வழங்கப்பட்டது.  
இந்திய நடுவணரசு 1966 இல் பத்ம பூசண் விருதும் 2001இல் பத்ம விபூஷண் விருதும் வழங்கியது.  
கென்னடி சென்டர் ஆனர்ஸ் 2006 திசம்பரில் இவருக்கு வழங்கப்பட்டது.  
சூபின் மேத்தாவுக்கு பிளாரெனஸிலும் டெல் அவீவிலும் மதிப்புறு குடிமகன் என்ற கவுரவம் அளித்தார்கள். 2001 இல் வியன்னா பிலார்மோனிக் மற்றும் 2004 இல் முனிச் பிலார்மோனிக் ஆகியவற்றில் மதிப்புறு நடத்துநர் என்ற பட்டம் அளித்தனர். பவேரியன் ஸ்டேட் ஓபரா நிறையுறும் போது மதிப்புறு நடத்துநர் என்ற பட்டம் வழங்கப்பட்டது.  
2008 அக்டோபரில் ஜப்பான் பிரிமியம் இம்பிரியல் என்ற விருதைப் பெற்றார்.  
2011 மார்ச்சில் ஆலிவுட் வாக் ஆப் பேம் என்ற கவுரவத்தில் 2434 ஆம் ஸ்டார் என்ற பெருமையைப் பெற்றார்.  
இந்தியக் குடியரசுத் தலைவர் பிரணப் முகர்ஜி இவருக்கு 2013 ஆம் ஆண்டுக்குரிய தாகூர் விருதை 2013 செப்டம்பரில் வழங்கினார்
# ஆரம்பகால குழந்தை உளவியல் கோட்பாடுகள்

**ஆரம்பகாலக் குழந்தை உளவியல் கோட்பாடுகள்** ( Early Theories in Child Psychology) ஜான் லாக்கே, ஜீன் ஜேக்குவஸ் ரூஸோ, சாா்லஸ் டாா்வின் ஆகிய மூன்று மேதைகளின் கருத்துக்களையே அடிப்படையாகக் கொண்டு அமைந்துள்ளது. இன்றைய உளவியல், குறிப்பாக, குழந்தை வளா்ச்சி, மேம்பாடு, சூழ்நிலையை ஒட்டியே அமையும், அது குழந்தையின் மூளை அல்லது அறிவு வளா்ச்சியை ஒட்டியே அமையும். குழந்தை வளா்ச்சி குழந்தைகளின் நடவடிக்கை பாிணாம வளா்ச்சியின் அடிப்படையிலேயே அமையும் என மூன்று வகையான கோட்பாடுகளின் அடிப்படையில் தற்கால குழந்தை உளவியல் வளா்ச்சியடைந்துள்ளது
# ஆரம்பகால குழந்தை உளவியல் கோட்பாடுகள்

## ஜான் லாக்கே (1963-1704)

ரானே டெஸ்காா்டிஸ் என்னும் பிரான்சு தேசத்து கணித மற்றும் தத்துவ அறிஞா் 17 ஆம் நூற்றாண்டில் மனம் என்பது வேறு, உடல் என்பது வேறு, மனம் நன்மை தீமையைப் பாா்த்து முடிவு எடுத்து உடலுக்கே கட்டளை இடும் என்றுரைத்தாா்.
இவ்வாறு இவர் இரண்டாகப் பிாித்தது மனம் குறித்த ஆராய்ச்சியை வரையரைப் படுத்த உதவியது. இதைத் தொடா்ந்து ஜான் லாக்கே என்னும் மருத்துவா் சட்டத்தின் பாா்வையில் உலகில் அனைவரும் சமமாகவே உள்ளனா் என்னும் கருத்தை உருவாக்கினாா். அனைத்துக் குழந்தைகளும் வெள்ளைத்தாளைப் போன்ற மனத்துடன் சமமாகவே பிறக்கின்றனா். அறிவு வளா்ச்சி என்பது அனுபவத்தினாலும், கற்றலினாலும் கிடைக்கிறது. ஆதலால் குழந்தைகள் பிறவியிலேயே நல்லவா்களோ அல்லது கெட்டவா்களோ அல்ல. அது சூழ்நிலையினாலும், வளா்ப்பினாலும் அமைகிறது என்று கூறினாா். ஆதலால் சாியான பயிற்சியினால் மருத்துவராகவோ, நடிகராகவோ அல்லது கைவினைஞராகவோ ஆகமுடியும. அதுபோல ஒரு திருடனாகவோ அல்லுது பிச்சைக்காரனாகவோ கூட பயிற்சியினால் ஆகமுடியும். குழந்தை வளா்ப்பில் சிறந்த கவன முறைகளைக் கூறி பெற்றோருக்கு அறிவுரை வழங்கினாா். குழந்தைகளுக்கு நன்னடத்தையை ஊக்குவிக்கவும், தகாதவற்றைத் தள்ளவும், பொருள்கள் மூலம் வெகுமதி அளிப்பதை அவர் ஏற்கவில்லை. நல்ல நடத்தையை நல்ல வாா்த்தைகளால் ஊக்குவிப்பதையும் தவறான போக்கைக் கண்டிப்பதையுமே அறிவுறுத்தினாா். குழந்தைகள் கற்பதை ஒவ்வொரு கட்டத்தில் ஊக்குவிப்பதையும் பாிந்துரைத்தாா்.
# ஆரம்பகால குழந்தை உளவியல் கோட்பாடுகள்

## ஜீன் ஜேக்குவஸ் ரூஸ்ஸோ - (1712-1778)

இவர் சுவிசா்லாந்தில் பிறந்தவா். வாழ்நாளில் பெரும்பகுதியை பிரான்சு நாட்டில் கழித்து பொிய தத்துவ அறிஞராகப் புகழ் பெற்றவா். பிரான்சு நாட்டின் கற்பனைக் கதை வளத்தின் தந்தையாகப் போற்றப்படுகிறாா். இவருடைய கருத்துக்கள் இவர் எழுதிய “எமிலி” என்ற புதினத்தில் பொதிந்து கிடக்கின்றன. ஒரு ஆண் குழந்தை, இப்பருவத்திலிருந்து வளா் இளம் பருவம் எய்தும் வரை எவ்வாறு வளா்க்கப்படுகிறது என்பதைச் சிந்தித்துள்ளாா். இலக்கியத்தின் துணை கொண்டு குழந்தைகளை வளா்ப்பது குறித்த தமது கருத்துகளைத் தொிவித்துள்ளாா்.
ஜான் லாக்கே கருத்திற்கு மாற்றாக குழந்தைகள் பிறக்கும் பொழுதே அறிவுடனும், கருத்துக்களுடனும் பிறக்கின்றன. அவர்கள் வளரும் பொழுது அவைகள் வெளிப்படுகின்றன என்று குறிப்பிட்டுள்ளாா். குழந்தையின் வளா்ச்சி என்பது ஒரு வரையறுத்த கால அட்டவணைப்படி நடக்கும். குழந்தைக்கு இயற்கையாகவே அமைந்த அறிவு என்பது எது சாி, எது தவறு, நோ்மை, அநியாயம் போன்ற கருத்துக்களை உள்ளடக்கியது. இயற்கையாக அமையாதவைகளை படிப்படியாக குழந்தை சூழ்நிலையிலிருந்து கற்றுக் கொள்ளும். குழந்தைகளை வளாப்பது என்பது முறைப்படி சொல்லிக் கொடுப்பது அல்ல ஆனால், அதற்கான சூழ்நிலையை அமைத்து தாமாக அறிந்து கொள்ள உதவுவது ஆகும். குழந்தைக்கு இயற்கையாகவே அறிவு அமைந்துள்ளது என்று கூறுவதன் மூலம் லாக்கோவின் கருத்துகளில் இருந்து இவர் மாறுபடுகிறாா். இவருடைய கருத்து “பிறப்பிடக் கொள்கை (Nativism) எனப் பெயா்பெற்றது.
எமிலி என்னும் புதினத்தில் குழந்தை வளா்ப்பு குறித்து தற்காலத்திற்கும் பொருந்தும் முக்கியமான மூன்று கருத்துக்கள்: குழந்தைகள் ஓரளவு வளா்ந்த பின்புதான் அவர்களின் முதிர்ச்சிக்குப் பொருத்தமானவற்றைக் கற்றுத் தரவேண்டும், குழந்தைகள் தாமாக கற்கும் பொழுதுதான் சிறப்பாகக் கற்றுக் கொள்ளும், மேலும் குழந்தை வளா்ப்பும் அவர்களுக்குக் கற்றுக் கொடுப்பதும் அவர்களுக்கு இயற்கையாக அமைந்துள்ள திறனடிப்படையில் அமைவதுதான் சிறந்தது என்பதாகும்.
ருஸ்ஸோவின் கருத்துக்கள் ஐரோப்பாவில் மிகப்பொிய தாக்கத்தை ஏற்படுத்தின. குறிப்பாக அவருடைய “பிறப்பிடக் கொள்கை” அறிஞா்களாலும் அரசியல்வாதிகளாலும் பொிதும் வரவேற்கப்பட்டது.
# ஆரம்பகால குழந்தை உளவியல் கோட்பாடுகள்

## சாா்லஸ் டாா்வின் (1809-1882)

மூன்றாவது முக்கியமான கோட்பாட்டைத் தந்தவா் ஆங்கிலேய உயிாியலாளா் சாா்லஸ் டாா்வின் ஆவார். டாா்வின் தமது முதல் மகளின் வளா்ச்சியை கூா்ந்து நோக்கி குறித்துவந்துள்ளாா். டாா்வினின் பாிணாமக் கோட்பாடுகள் குழந்தை வளா்ப்பு குறித்து நேரடியாகக் கூறாவிட்டாலும் எா்னஸ்ட் போன்ற மற்ற உயாியலாளா்கள் மறுமூலதனமாகக் கோட்பாட்டினை உருவாக்குவதற்கு உதவியுள்ளது. இதன்படி குழந்தைகளின் வளா்ச்சி எல்லா உயாினங்களின் வளா்ச்சி கட்டங்களைப் போலவே அமையும் என்பதாகும்.
# 2018 மகாராட்டிர தலித் போராட்டங்கள்

| leadfigures1 =
| leadfigures2 =
| leadfigures3 =
| howmany1 =
| howmany2 =
| howmany3 =
| casualties1 =
| casualties2 =
| casualties3 =
| injuries = 30
| fatalities = 1
| arrests = 300 ராகுல் படகால் எனும் இளைஞன் சிவாஜியின் படத்தினை கொண்டிருந்த சட்டைய்யை அணிந்திருந்ததால் தலித் மக்களால் அவர் கொல்லப்பட்டார். சௌரிய திவாசைக் கொண்டாட வந்த மக்கள் தலித் மக்களின் வீடுகள் மற்றும் கடைகளுக்கு தீ வைத்தனர். இதனால் சனவரி 3, 2018இல் தலித் அமைப்புகள் பந்திற்கு அழைப்பு விடுத்தனர். இந்தப் போராட்டம் மகாராட்டிரத்தின் அனைத்து பகுதிகளிலும் நடைபெற்றது. மும்பையின் சில புறநகர்ப் பகுதிகளுக்கான ரயில்சேவை பாதிக்கப்பட்டது.
# 2018 மகாராட்டிர தலித் போராட்டங்கள்

## பின்னணி

இந்தப் போராட்டத்தின்போது யோகேஷ் பிரலத் ஜாதவ் எனும் 16 வயது இளைஞன் காவல் அதிகாரி பிரம்பால் தாக்கியதில் கொல்லப்பட்டார்.கோரேகாவ் போர் தலித்துகளுக்கு மிகவும் முக்கியத்துவம் வாய்ந்த நிகழ்வு ஆகும். 1818 ஆம் ஆண்டில் தலித் மக்கள் ஆங்கிலேயப்படைகளுடன் இணைந்து பேஷ்வா இரண்டாம் பாஜி ராவிற்கு எதிராகப் போர்செய்தனர். பேஷ்வாக்கள் தீவிர தீண்டாமைக் கொள்கைகளை கடைபிடித்து வந்ததவர்கள் என்பது குறிப்பிடத்தக்கது.
# உலக மனிதநேய நாள்

**உலக மனிதநேய நாள்** (*World Humanitarian Day*) என்பது மனிதாபிமானப் பணியாளர்களையும், மனிதாபிமான காரணங்களுக்காக தங்களது உயிர்களை இழந்தவர்களையும் நினைவுகூரும் ஒரு நாள் ஆகும். ஐக்கிய நாடுகள் பொதுச் சபையில் சுவீடனால் கொண்டுவரப்பட்ட தீர்மானம் ஒன்றுக்கு அமைய இந்நாளை ஆண்டுதோறும் ஆகத்து 19 ஆம் நாள் கொண்டாடுவதெனத் தீர்மானிக்கப்பட்டது. இந்நாளிலேயே ஐநா பொதுச் செயலரின் ஈராக்க்குக்கான சிறப்புத் தூதர் சேர்ச்சியோ வியெய்ரா டி மெல்லோ என்பவரும் அவரது 21 பணியாளர்களும் பகுதாது நகரில் குண்டுத் தாக்குதல் ஒன்றில் கொல்லப்பட்டனர்.
# வார்ப்புரு:Year nav/doc

## Usage

Takes one optional parameter, the year-number. Prefix it with a minus sign for BC.  
For AD years the number can be omitted if it is the page name.  
The box width shrinks nearly 6% for smaller year-number sizes.
:<code></code>  
:<code></code>  
:<code></code>  
:<code></code>  
:<code></code>
# இந்தியத் துடுப்பாட்ட அணியின் நியூசிலாந்து சுற்றுப் பயணம், 2018-19

இந்தியத் துடுப்பாட்ட அணி சனவரி மற்றும் பெப்ரவரி (2019) மாதங்களில் நியூசிலாந்தில் சுற்றுப்பயணம் மேற்கொண்டு ஐந்து ஒருநாள் பன்னாட்டுத் துடுப்பாட்டப் போட்டிகளிலும் மூன்று பன்னாட்டு இருபது20 போட்டிகளிலும் விளையாடியது. ஒருநாள் தொடரை இந்திய அணி 4-1 எனும் கணக்கில் வெற்றி பெற்றது.. ப இ20 தொடரை நியூசிலாந்து அணி 2-1 எனும் கணக்கில் வென்றது..
# இந்தியத் துடுப்பாட்ட அணியின் நியூசிலாந்து சுற்றுப் பயணம், 2018-19

## வீரர்கள்

| ஒருநாள் | ப இ20 |
| --- | --- |
# விக்கிப்பீடியா:வேங்கைத் திட்டம் பயிற்சிப் பட்டறை

வேங்கைத் திட்டக் கட்டுரைப் போட்டியில் வெற்றி பெற்ற சமுதாயத்தினருக்கான பயிற்சிப் பட்டறை வரும் திசம்பர் மாதம், 6-9, 2018 நடைபெற இருக்கிறது. இதில் **20 தமிழ் விக்கிப்பீடியர்கள்** சிறப்புப் பங்கேற்பாளர்களாக கலந்து கொள்ள பஞ்சாபி மொழி விக்கிப்பீடியர்கள் அழைப்பு விடுத்துள்ளனர். இது குறித்த திட்டமீட்டை இங்கு மேற்கொள்ளலாம்.
# விக்கிப்பீடியா:வேங்கைத் திட்டம் பயிற்சிப் பட்டறை

## பயிற்சி நாட்கள்

டிசம்பர் 6 முதல் 9, 2018. 6ஆம் தேதி 0 நாள். அன்று மாலை பங்குபெறுபவர்கள் சந்திப்பு நடைபெறும். (பயனர்களின் கருத்துக்களின் படி https://doodle.com/poll/5bchecswqw3fhu4v தேதி இறுதி செய்யப்பட்டுள்ளது)
# விக்கிப்பீடியா:வேங்கைத் திட்டம் பயிற்சிப் பட்டறை

## பயிற்சி இடம்

பயிற்சி இடம் மற்றும் வெளியூர்களில் இருந்து வருவோருக்கான தங்குமிடம் பின்வருமாறு:  
பார்க் இன் பை ரடிசன்  
விமான நிலையம் எதிரில்,  
ரடிசன் பிளூவுடன் ஒட்டி,  
மாநில நெடுஞ்சாலை, அஜ்னலா சாலை,  
பால் சந்தர்  
அமிர்தசரஸ்  
பஞ்சாப் - 143001  
Park Inn by Radisson  
Opposite International Airport,  
Adjoining Radisson Blu,  
State Highway, Ajnala Rd, Bal Schander,  
Amritsar, Punjab 143001  
பயிற்சியில் பங்கு பெறுபவர்கள் ஓரறைக்கு இரண்டு பேர் என்று பகிர்ந்து கொள்ளுவது போல் அமையும்.
# விக்கிப்பீடியா:வேங்கைத் திட்டம் பயிற்சிப் பட்டறை

## பங்கு பெறுவோர் தேர்வு

பங்கு பெறுவோருக்கான தகுதிகளாகப் பின்வருவன அமையட்டும் என்று பரிந்துரைக்கிறேன். உங்கள் கருத்துகளைத் தெரிவியுங்கள்.  
- குறைந்தது 500 முதன்மைவெளித் தொகுப்புகள்
- பெண்களுக்கு முன்னுரிமை
- வேங்கைத் திட்டக் கட்டுரைப் போட்டியில் பெற்ற புள்ளிகள் அடிப்படையில் முன்னுரிமை.  

இலங்கையில் இருந்து பங்கு பெற விரும்புவோருக்கான பயண ஏற்பாடுகள் குறித்து விரைவில் உறுதி செய்யப்படும்.
  
இலங்கையில் இருந்து அதிகபட்சம் மூன்று பேர் வரை பயணத்திற்கு ஏற்பாடு செய்யமுடியும்.
# விக்கிப்பீடியா:வேங்கைத் திட்டம் பயிற்சிப் பட்டறை

## தேர்தெடுக்கப்பட்டோர் பட்டியல்

மேலே கூறப்பட்ட விதிகளின் படி குறைந்தது 500 முதன்மைவெளித் தொகுப்புகள்(விக்கமூலத்தில் பக்கவெளியையும் எடுத்துக்கொள்ள வேண்டும். ஏனெனில் பக்கவெளியில் மெய்ப்பு வேலைகள் நடக்கும் இடம்) , பெண்களுக்கு முன்னுரிமை, வேங்கைத் திட்டக் கட்டுரைப் போட்டியில் பெற்ற புள்ளிகள் அடிப்படையில் முன்னுரிமை, நீண்ட நாட்களாக தொடர்ந்து பங்களித்தமை, அண்மை கால பங்களிப்புகள், தொகுப்புகளின் தரம் முதலிய அடிப்படையில் தேர்தெடுக்கப்பட்ட 20 நபர்கள் பின்வருமாறு
1. அருளரசன்
1. கி.மூர்த்தி
1. சிவகோசரன்
1. சஞ்சீவி சிவகுமார்
1. உலோ.செந்தமிழ்க்கோதை
1. நந்தினிகந்தசாமி
1. <font>**த<font color = "red">♥</font>உழவன்**</font>
1. நீச்சல்காரன்
1. &#32;பார்வதிஸ்ரீ
1. ஞா.ஸ்ரீதர்
1. சோபியா
1. வசந்தலட்சுமி
1. தமிழ்ப்பரிதி மாரி
1. இரவி
1. காந்திமதி
1. பாஹிம்
1. த.சீனிவாசன்
1. TI Buhari
1. ஹிபாயத்துல்லா
1. TVA ARUN
1. கார்த்திகேயன்
# விக்கிப்பீடியா:வேங்கைத் திட்டம் பயிற்சிப் பட்டறை

## காத்திருப்பு பட்டியல்

தேர்தெடுக்கப்பட்ட 20 பேரில் யாராவது விலகிவிட்டால் பின்வருபவர்களைப் பரிந்துரைக்கலாம்.
1. பயனர்:Joshua-timothy-J
# விக்கிப்பீடியா:வேங்கைத் திட்டம் பயிற்சிப் பட்டறை

## நிகழ்ச்சி நிரல்

நிகழ்ச்சி திசம்பர் 6, 2018 காலையில் தொடங்கும். நிகழ்ச்சி நிரலை இங்கு காணலாம்.
# விக்கிப்பீடியா:வேங்கைத் திட்டம் பயிற்சிப் பட்டறை

## நட்பு வெளி கொள்கைகள், நடத்தை விதிமுறைகள்

அனைத்து விக்கிநிகழ்ச்சிகளுக்கும் பொதுவாக பின்பற்ற வேண்டிய விதிகள் உள்ளது. **நட்பு வெளி கொள்கைகள்** மற்றும் **நடத்தை விதிமுறைகள்** பக்கங்களில் விவரங்களை அறியலாம்.
# விக்கிப்பீடியா:வேங்கைத் திட்டம் பயிற்சிப் பட்டறை

## பயிற்சித் திட்டம்

பயிற்சித் திட்டம் குறித்த கருத்துக் கேட்பு இங்கு நடைபெறுகிறது. உங்கள் கருத்துகளைச் சமர்ப்பித்து நிகழ்ச்சி நிரலைத் தயாரிக்க உதவுங்கள்.  
--சிவகோசரன் (பேச்சு) 16:10, 25 அக்டோபர் 2018 (UTC)
# விக்கிப்பீடியா:வேங்கைத் திட்டம் பயிற்சிப் பட்டறை

## நன்றி நவிலல்

பெருந்தன்மையுடனும் உண்மையான விக்கியுணர்வு மற்றும் போட்டியுணர்வுடனும் தமிழ் விக்கிப்பீடியர்களையும் இப்பயிற்சியில் பங்கு பெற அழைப்பு விடுத்திருக்கும் பஞ்சாபி மொழி விக்கிப்பீடியர்களுக்குத் தமிழ் விக்கிப்பீடியர்கள் சார்பாக நன்றி நவில்கிறோம். உங்கள் கருத்துகளைக் கீழே பதியலாம்.  
1. --நந்தகுமார் (பேச்சு) 14:56, 18 ஆகத்து 2018 (UTC)
1. --அருளரசன் (பேச்சு) 01:50, 19 ஆகத்து 2018 (UTC)
1. --ஞா.ஸ்ரீதர் (பேச்சு) 08:28, 19 ஆகத்து 2018 (UTC)
1. பஞ்சாப் விக்கியரின் நேரியல் தன்மைக்கு பாராட்டுக்கள்சஞ்சீவி சிவகுமார் (பேச்சு) 14:20, 19 ஆகத்து 2018 (UTC)
1. பஞ்சாபு விக்கியர்களுக்கு நன்றியும் பாராட்டுகளும்!--செல்வா (பேச்சு) 16:17, 19 ஆகத்து 2018 (UTC)
1. பஞ்சாப் விக்கிப்பீடியர்களின் பெருந்தன்மைக்கும், நேர்மறை மனப்பான்மைக்கும், விக்கியின் நற்பழக்கங்களின் வெளிப்பாட்டிற்கும் நன்றியும் பாராட்டுகளும்!--மகாலிங்கம்  
1. பஞ்சாப் விக்கிப்பீடியர்களின் சிறந்த முன்னுதாரணத்துக்கு நன்றியும் பாராட்டுகளும்! --சிவகோசரன் (பேச்சு) 16:00, 21 ஆகத்து 2018 (UTC)
1. -- --கி.மூர்த்தி (பேச்சு) 16:47, 23 ஆகத்து 2018 (UTC)
1. இது போன்ற நிகழ்வுகளின் மூலமே ஒவ்வொரு மொழியின் விக்கிப்பாதையும் அகலமாகும்; விரிவடையும்.--<font>**த<font color = "red">♥</font>உழவன்**</font><sup><big><font> **(உரை)** </font></big></sup> 09:36, 26 ஆகத்து 2018 (UTC)
1. பஞ்சாப் விக்கியரின் பெருந்தன்மைக்கு பாராட்டுக்கள் -- <font face="Lucida Handwriting" size="3.5">பாலாஜி </font> <sup><font face="Lucida Handwriting" color="green">(பேசலாம் வாங்க!)</font></sup> 17:58, 30 ஆகத்து 2018 (UTC)
1. பஞ்சாப் விக்கியரின் பெருந்தன்மைக்கு பாராட்டுக்கள் --உலோ.செந்தமிழ்க்கோதை (பேச்சு) 00:57, 23 செப்டம்பர் 2018 (UTC)
1. பஞ்சாப் விக்கிப்பீடியர்களின் பெருந்தன்மைக்கு நன்றியும் பாராட்டுகளும்!--&#32;பார்வதிஸ்ரீ (பேச்சு) 17:05, 15 அக்டோபர் 2018 (UTC)
1. பாராட்டுக்கள் -- சோபியா (பேச்சு) 12:17, 1 நவம்பர் 2018 (UTC)
1. இனிய வாழ்த்துகள்--தமிழ்ப்பரிதி மாரி (பேச்சு) 06:11, 4 நவம்பர் 2018 (UTC)
1. தாராள மனப்பான்மைக்காக பஞ்சாபி விக்கியர்களுக்கு மிக்க நன்றி.--பாஹிம் (பேச்சு) 04:33, 13 நவம்பர் 2018 (UTC)
1. பஞ்சாப் விக்கியரின் பெருந்தன்மைக்கு பாராட்டுக்கள் மற்றும் வாழ்த்துக்கள்! ---உமாசங்கர் (பேச்சு) 05:16, 17 நவம்பர் 2018 (UTC)
# விக்கிப்பீடியா:வேங்கைத் திட்டம் பயிற்சிப் பட்டறை

## பங்கு பெற்றோர் கருத்துகள்

பயிற்சியில் பங்கு பெற்றோர் தங்கள் அனுபவத்தையும் கற்றுக் கொண்டவற்றையும் இங்கு பகிரலாம்.
1. காப்புரிமை, நடுநிலைமை போன்றவற்றில் கொள்கைரீதியாகத் தெளிவு பெற முடிந்து. விக்கிமீடியா திட்டங்கள், அதன் பரப்புரைகள், அனுபவங்கள் போன்றவை இது தொடர்பான செயல்பாட்டிற்கு உந்துதலாக இருந்தன. கருவிகளின் அறிமுகமும், விக்கித் தரவின் பயன்பாடுகளும் பயிற்சித் திட்டத்தில் மிகவும் கவர்ந்தனவாகும். இதர உபசரிப்பும், நிகழ்ச்சி அமைப்பும் நிறைவாக இருந்தன.-நீச்சல்காரன் (பேச்சு) 14:21, 11 திசம்பர் 2018 (UTC)  
1. காப்புரிமை, நடுநிலைமை போன்றவற்றில் கொள்கைரீதியாகத் தெளிவு பெற முடிந்து. கருவிகளின் அறிமுகமும், விக்கித் தரவின் பயன்பாடுகளும் பயிற்சித் திட்டத்தில் மிகவும் கவர்ந்தனவாகும். பத்தாம் ஆண்டு கொண்டாட்டத்திற்கு பின் தமிழ் விக்கிப்பீடியர்களுக்கு இடையே ஏற்பட்ட கலந்துரையாடல் மிக்க மகிழ்வை தந்தது இதர உபசரிப்பும், நிகழ்ச்சி அமைப்பும் நிறைவாக இருந்தன.-ஹிபாயத்துல்லாபேச்சு17:59, 11 திசம்பர் 2018 (UTC)  
1. பயிற்சி பயனுள்ள வகையில் அமைந்தது. புதிய பயனர்கள், அனுபவம் வாய்ந்த பயனர்கள் இருவருக்குமான பயிற்சியாக இருந்தது. குறிப்பாக விக்கித்தரவு பற்றியும் அதற்கான கருவிகள் பற்றியும் விளக்கியது நிறைவாகவும் பயனுள்ள வகையிலும் இருந்தது..
இதன் தமிழ் உதவிக்காணொளிகள் இருப்பின் இன்னும் உதவிகரமாக இருக்கும். பஞ்சாபி விக்கிப்பீடியர்களின் விருந்தோம்பல், உதவி மனப்பான்மை ஆகியவை மனதுக்கு நெருக்கமாக அமைந்தது. நீண்ட நாட்களின் பின் தமிழ் விக்கியர்களைச் சந்தித்தது மகிழ்ச்சி.. இந்திய விக்கிக் குமுகாயங்களிடையே இப்படிப்பட்ட ஒரு சந்திப்பும் கலந்துரையாடலும் நல்ல விளைவுகளை ஏற்படுத்தும். இதற்கான ஏற்பாடுகள் செய்து, ஒருங்கிணைத்து பாலமாய் விளங்கிய அனைவருக்கும் நன்றி.--&#32;பார்வதிஸ்ரீ (பேச்சு) 07:25, 12 திசம்பர் 2018 (UTC)  
1. பயிற்சி பயனுள்ள வகையில் அமைந்தது . நடுநிலைமை பற்றிய தெளிவையும் காப்புரிமை பற்றிய மேலதிக தகவல்களையும் அறியக்கூடியதாக இருந்தது. பஞ்சாபிய விக்கிப்பீடியர்கள் காட்டிய அனுசரணை சிறப்பாக அமைந்தது.  
1. நடுநிலைமை, காப்புரிமை, ஊடகத் தொடர்புகள், கருவிகள் பற்றி நிறைய அறிந்து கொண்டேன். நிகழ்வுக் குறிப்புகளை ஆங்கிலத்தில் இங்கு எழுதியுள்ளேன். த.சீனிவாசன் (பேச்சு) 03:07, 24 திசம்பர் 2018 (UTC)
சஞ்சீவி சிவகுமார் (பேச்சு) 13:38, 15 திசம்பர் 2018 (UTC)  
டிசம்பர் 7-ஆம் தேதி பயிற்சியில் ஒரு கட்டுரையில் நாம் செய்திகளை எவ்வாறு கையாள வேண்டும் என்றும் உறுதியாக எழுத வேண்டும் என்றும் பயிற்சிக்கும் பட்டது மிகவும் தெளிவாகவும் தூண்டுதலாக இருந்தது. பதிவு உரிமையைப் பற்றிய விரிவாக விளக்கம் உதாரணமாக cc-by, cc- by-sa, cc-by-nd,cc-by-nc-nd,cco.
டிசம்பர் 8 ஆம் தேதி விக்கிதரவு பற்றிய விளக்கங்கள் மேலும் press release, pictching and Interviews பற்றிய விரிவான விளக்கமாக இருந்தது.
டிசம்பர் 9 ஆம் தேதி விக்கி Meta tools பற்றிய தகவல்கள் மற்றும் விளக்கங்கள் மிகவும் பயன் உள்ளதாக இருந்தது.
தெளிவாக தமிழில் மொழிப்பெயர்ப்பு செய்தார்கள். பயிற்சியாளர் தெளிவாகவும்,விரிவாகவும் பயிற்சிக் கொடுத்தார்.
பஞ்சாபி ஒருகிணைப்பளர்கள் மற்றும் அனைவரும் நன்றாக பழகினார்கள் குறிப்பாக கடைசி நாள் வெளியில் சுற்றி பாய்ந்தார் க்ருஷ்ணன் பொருட்களை வாங்குவதற்கும் நன்றாக வழிகாட்டினர்கள்.
இந்த பயிற்சியை ஏற்பாடு செய்த அனைவருக்கும் நன்றி. -- சோபியா (பேச்சு) 04:53, 17 மார்ச் 2019 (UTC)
# விக்டோரியா பொது மண்டபம்

**விக்டோரியா பொது மண்டபம்** அல்லது **டவுன் ஹால்** (*Victoria Public Hall*) என்பது சென்னையில் உள்ள வரலாற்று சிறப்புமிக்க ஒரு கட்டடம் ஆகும். இக்கட்டடதுக்கு விக்டோரியா மகாராணியின் பெயர் இடப்பட்டது. விக்டோரியா மகாராணியின் பொன்விழாவின் நினைவாக கட்டப்பட்ட இது, பிரித்தானிய கட்டிடக்கலையில், சென்னையில் கட்டப்பட்ட கட்டடங்களுக்கு சிறந்த எடுத்துக்காட்டுகளில் ஒன்றாக உள்ளது. 19 ஆம் நூற்றாண்டின் பிற்பகுதியிலும், 20 ஆம் நூற்றாண்டின் முற்பகுதியிலும் இது ஒரு நாடக அரங்கமாகவும், மாநாட்டு அரங்கமாகவும் பயன்படுத்தப்பட்டது. இது தற்போது தென்னிந்திய தடகள சங்கத்தின் வசம் உள்ளது.
# விக்டோரியா பொது மண்டபம்

## கட்டடம்

இந்தக் கட்டடமானது ஈ. வே. ரா. பெரியார் சாலையில் மூர் மார்கெட்டுக்கு அருகில், சென்னை மத்திய தொடர்வண்டி நிலையத்துக்கும், ரிப்பன் மாளிகை கட்டிடத்துக்கும் இடையில் உள்ளது. இத்தாலிய பாணி கோபுரத்தின் உச்சியில் திருவிதாங்கூர் கூரையுடன், செந்நிற சீன செராமிக் கற்களால் கட்டப்பட்ட மூன்றடுக்கு மன்றமாக நின்று கொண்டிருக்கும் கட்டிடமே விக்டோரியா பப்ளிக் ஹால் ஆகும். இதன் தரைதளக் கட்டடமானது 13,342 சதுர அடி பரப்பளவில் உள்ளது. முதலாவது தளமானது 12,541 சதுர அடி<nowiki/>யில் கட்டப்பட்டு உள்ளது. தரைதளம் மற்றும் முதல் தளங்களில், இரண்டு பெரிய கூடங்களாக ஒவ்வொன்றிலும் 600-க்கும் மேற்பட்டவர்கள் அமரத்தக்கவாறும், அதனுடன் 200 பேருக்கு மேற்பட்டவர்கள் அமரக்கூடியதாக மரத்தால் அமைக்கப்பட்ட காட்சியகம் அமைந்துள்ளது.
# விக்டோரியா பொது மண்டபம்

## சீரமைப்பு

1967 அக்டோபரில் அரங்கத்தில் மறுசீரமைப்பு பணிகள் துவங்கி, அப்போதைய முதலமைச்சரான கா. ந. அண்ணாதுரையால் பொது மக்கள் பயன்பாட்டிற்காக அர்ப்பணிக்கப்பட்டது. சில ஆண்டுகளுக்குப் பிறகு, இந்த கட்டிடம் 40 ஆண்டுகளுக்கும் மேலாக மூடப்பட்டிருந்தது. 1990களின் துவக்கத்தில், சென்னையின் அப்போதைய செரீப் சுரேஷ் கிருஷ்ணா, கட்டிடத்தின் ஒரு பகுதியை அழிவிலிருந்து காக்க சில முயற்சிகளை எடுத்தார். முன்னாள் மகாராட்டிர ஆளுநர் சி. சுப்ரமணியம், இந்த கட்டிடத்தை 1993 திசம்பரில் புனரமைத்தார்.  
சென்னை மாநகராட்சியானது 2009 ஏப்ரலில் சவகர்லால் நேரு தேசிய நகர்ப்புற புதுப்பித்தல் திட்டத்தின் கீழ் 39.6 மில்லியன் ரூபாய் செலவில் மண்டபத்தை புதுப்பிக்கத் தொடங்கியது. இந்தப் புணரமைப்புப் பணிகளில் சேதமடைந்த கூரையை மாற்றுதல் மற்றும் மரத் தரையையும், மாடிப்படிகளையும் சரிசெய்தல் போன்ற பணிகள் உள்ளடக்கிதாக இருந்தது. இதன் கூரையானது தேக்கு மரத்தினால் சீரமைக்கப்பட்டு, மங்களூர் ஓடுகள் கட்டிடத்தை அழகுபடுத்துகின்றன. பழைய கடப்பா கற்களுக்கு பதிலாக ஓரளவு பளபளப்பான கற்கள் அண்மையில் பதிக்கப்பட்டன.  
பராமரிப்பு வேலை முடிந்தபிறகு, தரைத் தளத்தில் ஒலி, ஒளி நிகழ்ச்சிகள் நடத்தப்பட உள்ளன. முதல் தளமானது கலாச்சார நிகழ்ச்சிகளை நடத்த பயன்படுத்தப்பட உள்ளது. இந்த அரங்கமானது 600 பேரைக் கொண்டிருக்கும் வகையில், பணிகள் முடிக்கப்பட்டன.
# தாடிபத்திரி

| area_rank =
| area_total_km2 = 7.46
| elevation_m = 229
| population_total = 108171
| population_as_of = 2011
| population_rank =
| population_density_km2 = auto
| population_demonym =
| population_footnotes = தாடிபத்திரி நகரம், கர்னூல் மாவட்டம் மற்றும் கடப்பா மாவட்டம் ஆகியவற்றின் எல்லையில் அனந்தப்பூர் மாவட்டத்தில் உள்ளது.  
மாவட்டத் தலைமையிடமான அனந்தபூருக்கு வடகிழக்கே 56 கி.மீ. தொலைவில் தாடிப்பத்திரி நகரம் அமைந்துள்ளது. தாடிபத்திரி நகரத்தில் பெண்ணாற்றின் தென்கரையில், ஐந்து ஏக்கர் நிலப்பரப்பில் அமைந்த தொன்மை வாய்ந்த சிந்தல வெங்கடரமணர் கோயில் புகழ்பெற்றது.
# தாடிபத்திரி

## மக்கள்தொகையியல்

2011ம் ஆண்டின் மக்கள்தொகை கணக்கெடுப்பின்படி, தாடிபத்திரி நகரத்தின் மொத்த மக்கள்தொகை 1,08,171 ஆகும். மக்கள்தொகையில் ஆண்கள் 54,015 ஆகவும், பெண்கள் 54,156 ஆகவும் உள்ளனர். மக்கள்தொகையில் எழுத்தறிவு பெற்றவர்கள் 68,750 (71.39 %) ஆகவுள்ளனர். ஆறு வயதிற்குட்பட்டோர் 11,869 அகவுள்ளனர்.  
தாடிபத்திரி நகர மக்கள்தொகையில் இந்துக்கள் 78,102 (72.20%) ஆகவும், இசுலாமியர் 28,757 (26.58%) ஆகவும், மற்றவர்கள் 1.22% ஆகவும் உள்ளனர்.
# தாடிபத்திரி

## உள்ளாட்சி நிர்வாகம்

7.46 சதுர கிலோ மீட்டர் பரப்பளவு கொண்ட முதல் நிலை நகராட்சியான தாடிபத்திரி நகராட்சி 1920ல் நிறுவப்பட்டது. இந்நகராட்சி 34 நகராட்சி மன்ற உறுப்பினர்களைக் கொண்டது.
# தாடிபத்திரி

## போக்குவரத்து

மூன்று நடைமேடைகள் கொண்ட தாடிபத்திரி தொடருந்து நிலையத்தில் நாள்தோறும் 43 தொடருந்துகள் நின்று செல்கிறது.
# தாடிபத்திரி

## குறிப்பிடத்தக்க நபர்கள்

- மூலா நாராயண சுவாமி
# தாடிபத்திரி

## இதனையும் காண்க

- சிந்தல வெங்கடரமணர் கோயில்
- ஆந்திரப் பிரதேசத்திலுள்ள நகரங்களின் பட்டியல்
# இந்துப்பூர்

**இந்துப்பூர்** (**Hindupur**) இந்தியாவின் ஆந்திர பிரதேச மாநிலத்தின் அனந்தபூர் மாவட்டத்தில் அமைந்த நகரம் ஆகும். இந்நகரம் இந்துப்பூர் மண்டல் மற்றும் இந்துப்பூர் வருவாய் கோட்டத்தின் நிர்வாகத் தலைமையிடம் ஆகும். இந்துபூர் நகரம், மாவட்டத் தலைமையிடமான அனந்தபூரிலிருந்து 98 கி.மீ. தொலைவில் உள்ளது. இந்துப்பூர் நகரம் ஆந்திர - கர்நாடக எல்லையில் அமைந்துள்ளது.  
1920ல் நிறுவப்பட்ட இந்துப்பூர் நகராட்சி மன்றம் 38 உறுப்பினர்களைக் கொண்டது. 38.16 சதுர கிலோ மீட்டர் பரப்பளவு கொண்ட இந்துப்பூர் நகராட்சி, 1,51,835 மக்கள்தொகையுடன் சிறப்புநிலை நகராட்சி தகுதி கொண்டது.
# இந்துப்பூர்

## மக்கள்தொகையியல்

2011ம் ஆண்டின் மக்கட்தொகை கணக்கெடுப்பின் படி, இந்துபூர் நகரத்தின் மொத்த மக்கள்தொகை 1,51,677 ஆகும். மக்கள்தொகையில் ஆண்கள் 76,370 ஆகவும்; பெண்கள் 75307 ஆகவும் உள்ளனர். பாலின விகிதம் ஆயிரம் ஆண்களுக்கு 986 பெண்கள் வீதம் உள்ளது. குழந்தைகள் பாலின விகிதம் ஆயிரம் ஆண் குழந்தைகளுக்கு 980 பெண் குழந்தைகள் வீதம் உள்ளது. ஆறு வயதிற்குட்பட்டோர் 17,185 ஆகவுள்ளனர். எழுத்தறிவு கொண்டோர் 1,01,176 (75.23 %) ஆகவுள்ளனர்.  
இந்துப்பூர் நகர மக்கள்தொகையில் இந்துக்கள் 97,500 (64.28%) ஆகவும்; இசுலாமியர் 52,514 (34.62 %) ஆகவும்; மற்றவர்கள் 1.11% ஆகவுள்ளனர்.பட்டியல் சாதியினரும் பட்டியல் பழங்குடி மக்கள் முறையே 8.82% மற்றும் 0.57% ஆகவுள்ளனர். இந்நகரம் ஆந்திரப் பிரதேசத்தில் இருப்பினும், மக்களின் பேச்சு மொழி கன்னட மொழியாக உள்ளது.
# இந்துப்பூர்

## தொடருந்து சேவைகள்

நான்கு நடைமேடைகள் கொண்ட இந்துப்பூர் தொடருந்து நிலையத்தை நாளொன்றுக்கு 64 தொடருந்துகள் நின்று செல்கிறது.
# இந்துப்பூர்

## இதனையும் காண்க

- ஆந்திரப் பிரதேசத்திலுள்ள நகரங்களின் பட்டியல்
# புரோட்டத்தூர்

**புரோட்டத்தூர்** (**Proddutur**) இந்தியாவின் ஆந்திரப் பிரதேச மாநிலத்தின் கடப்பா மாவட்டத்திலுள்ள நகரம் ஆகும். பெண்ணாறு கரையில் அமைந்த புரோட்டாத்தூர் நகராட்சி, புரோட்டாத்தூர் மண்டலத்தின் நிர்வாகத் தலைமையிடம் ஆகும். கடப்பா மாவட்டத் தலைமையிட நகரமான கடப்பாவிற்கு வடமேற்கே 54.6 கி.மீ. தொலைவில் புரோட்டத்தூர் நகரம் அமைந்துள்ளது.
# புரோட்டத்தூர்

## மக்கள்தொகையியல்

2011ம் ஆண்டின் மக்கட்தொகை கணக்கெடுப்பின் படி, புரோட்டத்தூர் நகரத்தின் மொத்த மக்கள்தொகை 1,63,970 ஆகும். அதில் ஆண்கள் 81,874 ஆகவும்; பெண்கள் 82,096 ஆகவும் உள்ளனர். பாலின விகிதம் ஆயிரம் ஆண்களுக்கு 1003 பெண்கள் உள்ளனர். எழுத்தறிவு பெற்றவர்கள் 113,450 ( 77.67 %) ஆகவுள்ளனர். ஆறு வயதிற்குட்பட்டோர் 16,653 ஆகவுள்ளனர். குழந்தைகள் பாலினவிகிதம் ஆயிரம் ஆண் குழந்தைகளுக்கு 931 பெண் குழந்தைகள் வீதம் உள்ளனர். மக்கள்தொகையில் இந்துக்கள் 72.99 %; இசுலாமியர்கள் 25.58 %; மற்றவர்கள் 1.43% ஆகவுள்ளனர்.
# புரோட்டத்தூர்

## மக்கள்தொகையியல்

### நகராட்சி நிர்வாகம்

7.1 சதுர கி.மீ. பரப்பளவு கொண்ட புரோட்டத்தூர் நகராட்சி 1915ல் நிறுவப்பட்டது. 1998ல் சிறப்பு நிலை நகராட்சியாக தரம் உயரந்தது.
# புரோட்டத்தூர்

## போக்குவரத்து

- தேசிய நெடுஞ்சாலை எண் 67ல் அமைந்த புரோட்டத்தூர் நகரம், ஐதராபாத், பெங்களூர், சென்னை, விஜயவாடா மற்றும் கடப்பா நெடுஞ்சாலை வழியாக நகரங்களை இணைக்கிறது.
- மூன்று நடைமேடைகள் கொண்ட புரோட்டத்தூர் தொடருந்து நிலையம் வழியாக நாளொன்றுக்கு ஆறு தொடருந்துகள் கடந்து செல்கிறது.
# புரோட்டத்தூர்

## இதனையும் காண்க

- ஆந்திரப் பிரதேசத்திலுள்ள நகரங்களின் பட்டியல்
# பொட்டாசியம் ஈத்தாக்சைடு

**பொட்டாசியம் ஈத்தாக்சைடு** *(Potassium ethoxide)* என்பது C<sub>2</sub>H<sub>5</sub>KO. என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மம் ஆகும். இச்சேர்மத்தை பொட்டாசியம் எத்தனாலேட்டு என்றும் பொட்டாசியம் எத்தாக்சைடு என்றும் அழைக்கிறார்கள். அரை வெண்மை அல்லது மஞ்சள் நிறத்தில் தூளாக இது காணப்படுகிறது. பொட்டாசியம் ஈத்தாக்சைடு எத்தனாலின் இணை காரமான ஈத்தாக்சைடு அயனியால் ஆக்கப்பட்டுள்ளது என்பதால் இதுவொரு வலிமையான காரமாக மாற்றப்படுகிறது. மேலும் நீராற்பகுப்பு அடைந்து எத்தனால் மற்றும் பொட்டாசியம் ஐதராக்சைடு போன்றவற்றைக் கொடுக்கிறது.
# பொட்டாசியம் ஈத்தாக்சைடு

## பயன்கள்

சோடியம், பொட்டாசியம் மீத்தாக்சைடுகள், பொட்டாசியம் மூவிணைய பியூட்டாக்சைடு போல ஒரு வலிமையான காரமாக இது பயன்படுத்தப்படுகிறது. எத்தனாலுடன் வினையூக்கி அளவுக்கு சேர்த்து பயன்படுத்தப்பட்டு மாற்று எசுத்தராக்கல் வினைகளின் மூலம் எத்தில் எசுத்தர்களை உருவாக்குகிறது. டையெத்தில் மலோனேட்டு பயன்படுத்தப்படும் மாலோனிக் எசுத்தர் தொகுப்பு வினைகளிலும் சோடியம் அல்லது பொட்டாசியம் ஈத்தாக்சைடு ஒரு பொருத்தமான காரமாகச் செயல்படுகிறது.
# பொட்டாசியம் ஈத்தாக்சைடு

## பாதுகாப்பு

பொட்டாசியம் ஈத்தாக்சைடு நிலையான ஒரு சேர்மம் ஆகும். ஆனால் தீப்பிடித்து எரியக்கூடியதாகவும் அரித்துச் சிதைக்கக் கூடியதாகவும் உள்ளது. தண்ணீருடன் தீவிரமாக வினைபுரியும் தன்மையைக் கொண்டுள்ளது. ஈரக்காற்றில் படநேர்ந்தால் வெப்பமடைந்து தீப்பற்றி எரியத் தொடங்குகிறது. எனவே காற்று ஈரப்பதம், நீர், அமிலங்கள், ஆக்சிசனேற்றிகள் மற்றும் ஒடுக்கும் முகவர்கள் போன்றவற்றிடமிருந்து விலக்கி பிரித்து வைத்திருத்தல் அவசியமாகும். தோலில் கடுமையான புண்களையும் உண்டாக்குகிறது..
# இரும்பு(II) மாலிப்டேட்டு

**இரும்பு(II) மாலிப்டேட்டு** *(Iron(II) molybdate)* என்பது FeMoO<sub>4</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மம் ஆகும் .
# இரும்பு(II) மாலிப்டேட்டு

## தயாரிப்பு

இரும்பு(II) குளோரைடு அல்லது இரும்பு(II) சல்பேட்டுடன் சோடியம் மாலிப்டேட்டைச் சேர்த்து வினைபுரியச் செய்து இரும்பு(II) மாலிப்டேட்டு தயாரிக்கப்படுகிறது.
# இரும்பு(II) மாலிப்டேட்டு

## பாதுகாப்பு

இது நச்சு மற்றும் எரிச்சலை ஏற்படுத்தும். சுற்றுச் சூழலுக்குள் ஒரு போதும் வெளிவிடக்கூடாது. இச்சேர்மத்தின் தூளை சுவாசித்தல் தவிர்க்கப்படவேண்டும்.
# இரும்பு(II) மாலிப்டேட்டு

## பயன்பாடுகள்

மாற்ற வினைகளுக்கான இலித்தியம்-அயனி மின்கலன்களில் எதிர்மின் முனைகளுக்கான நிலையான செயல்பாட்டு பொருளாக FeMoO4 பயன்படுத்தப்படுகிறது. நீரியமீமின்தேக்கிகளில் நிகழும் வேகமான ஓடுக்கவினைகள் காரணமாக எதிர்மின்முனை பொருளாகவும், காரக் கரைசல்களில் ஆக்சிசனை வெளியேற்ற வினையூக்கியாகவும் இது பயனாகிறது .
# எத்தில் காலேட்டு

**எத்தில் காலேட்டு** *(Ethyl gallate)* என்பது C<sub>9</sub>H<sub>10</sub>O<sub>5</sub> என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மம் ஆகும். உணவு சேர்க்கைப் பொருளான இதற்கு ஐரோப்பிய ஒன்றிய அடையாள எண் ஐ313 என வழங்கப்பட்டுள்ளது. காலிக் அமிலத்தினுடைய எத்தில் எசுத்தராக எத்தில் காலேட்டு கருதப்படுகிறது. உணவுடன் ஓர் ஆக்சிசனேற்ற எதிர்ப்புப் பொருளாக எத்தில் காலேட்டு சேர்க்கப்படுகிறது.  
வாதுமைக் கொட்டை , டெர்மினாலியா மைரியோகார்ப்பா அல்லது டெர்மினாலியா செபுலா எனப்படும் கிழக்கிந்திய பாதாம் பருப்பு போன்ற பல்வேறு வகையான இயற்கையான தாவர மூலங்களில் எத்தில் காலேட்டு காணப்பட்டாலும் காலிக் அமிலம் மற்றும் எத்தனாலிலிருந்தும் இது தயாரிக்கப்படுகிறது. வைன் எனப்படும் மதுவகையிலும் இது காணப்படுகிறது It can be found in wine..
# சினான் நகரம்

**சினான்**, (*Jinan*, அல்லது உரோமானியமாக்கப்பட்டு *Tsinan*), கிழக்கத்திய சீனாவில் சாண்டோங் மாகாணத்தின் தலைநகரம் ஆகும். நகரின் பகுதிகள் நாகரிகம் துவங்கிய காலத்திலிருந்து வரலாற்றில் முதன்மை பங்கேற்றுள்ளன; படிப்படியாக முதன்மை தேசிய நிர்வாக, பொருளியல், போக்குவரத்து மைய அச்சாக முன்னேறியுள்ளது. இங்குள்ள புகழ்பெற்ற 72 பொங்கு நீரூற்றுகளுக்காக வழமையாக "வசந்த நகரம்" என அறியப்படுகிறது. 2010 கணக்கெடுப்பின்படி இதன் மக்கள்தொகை 6.8 மில்லியன் ஆகும்.
# சீன சீர்தர நேரம்

**சீன சீர்தர நேரம்** சீனாவில் உள்ள ஒற்றை சீர்தர நேரத்தைக் குறிக்கிறது; சீனா ஐந்து புவியியல் நேர வலயங்களில் பரந்திருப்பினும் நாடு முழுவதும் ஒருங்கிணைந்த அனைத்துலக நேரத்திற்கு எட்டு மணிநேரம் முன்னதாக உள்ள ஒ.ச.நே + 08:00 கடைபிடிக்கின்றது. இந்த அலுவல்முறை தேசிய சீர்தர நேரம் உள்ளூரில் *பெய்ஜிங் நேரம்* என்றும் பன்னாட்டளவில் *சீன சீர்தர நேரம்* (CST) என்றும் அறியப்படுகின்றது. 1991 முதல் பகலொளி சேமிப்பு நேரம் கடைபிடிக்கப்படுவதில்லை.  
சிறப்பு நிர்வாகப் பகுதிகள் தங்களுக்கான நேரக் கட்டுப்பாட்டு ஆணயங்களை கொண்டுள்ளன. இவை *ஆங்காங் நேரம்* என்றும் *மக்காவு சீர்தர நேரம்* என்றும் அறியப்படுகின்றன. 1992 முதல் இவை பெய்ஜிங் நேரத்திற்கு இணையானவையாக கருதப்படுகின்றன.  
ஒரே நேர வலயமாக ஒ.ச.நே + 08:00 உள்ளதால், மேற்கிலுள்ள சிஞ்சியாங்கில் குளிர்காலத்தில் கதிரவன் எழுச்சி காலை பத்து மணிக்கும் கோடை காலத்தில் கதிர் மறைவு நள்ளிரவிலும் நிகழ்கின்றது.
# பிளாட்டினம்-தொகுதி உலோகங்கள்

**பிளாட்டினம்-தொகுதி உலோகங்கள்** *(Platinum-group metals)* என்பவை விலைமதிப்பற்ற உன்னதமான ஆறு உலோகங்களைக் குறிக்கும். இவையனைத்தும் ஒரு தொகுதியாக உருவாகி தனிமவரிசை அட்டவணையில் ஒன்றாக இடம்பிடித்துள்ளன. இவற்றை பிளாட்டினாய்டுகள், பிளாட்டினைடுகள், பிளாட்டிடைசுகள், பிளாட்டினம் குழு, பிளாட்டின உலோகங்கள், பிளாட்டினக் குடும்பம், பிளாட்டினம்-தொகுதி தனிமங்கள் என்று பலவாறாக பெயரிட்டு அழைக்கிறார்கள். தனிமவரிசை அட்டவணையின் ’டி’ பிரிவில் 8, 9, மற்றும் 10 ஆவது குழுக்கள் 5 மற்றும் 6 ஆவது தொடர்களில் இடைநிலைத் தனிமங்களாக இவை அனைத்தும் இடம்பெற்றுள்ளன . இருப்பினும் நிலவியல் அமைப்புத் திட்டங்களின் அடிப்படையில் இக்குழு தனிமங்களை மேலும் சில துணைக்குழுக்களாகவும் வகைப் படுத்துகிறார்கள். இரிடியம்-பிளாட்டினக் குழுத் தனிமங்கள் (Os, Ir, Ru), பலேடியம்-பிளாட்டினக் குழுத் தனிமங்கள் (Rh, Pt, Pd) என்பவை அந்த துணைக்குழுக்களாகும் .  
தனிமவரிசை அட்டவணையில் பிளாட்டினம் தொகுதிக்கு மேலாக இடம்பெற்றுள்ள இரும்பு, நிக்கல், கோபால்ட்டு உலோகங்கள் அனைத்தும் பெர்ரோகாந்தப்பண்பை பெற்றுள்ளன. இடைநிலை உலோகங்களில் இவை மட்டுமே இப்பண்பைப் பெற்றுள்ளன.
# பிளாட்டினம்-தொகுதி உலோகங்கள்

## வரலாறு

இயற்கையாகத் தோன்றும் பிளாட்டினம் மற்றும் பிளாட்டினம் நிறைந்த உலோகக்கலவைகள் பல ஆண்டுகளுக்கு முன்பாகவே கொலம்பியாவுக்கு முந்தைய அமெரிக்கர்களால் அறியப்பட்டிருந்தன . கொலம்பியாவுக்கு முந்தைய மக்களால் பயன்படுத்தப்பட்ட உலோகமாக பிளாட்டினம் இருந்தபோதிலும், 1557 ஆம் ஆண்டில் இத்தாலிய மனித நேயர் யூலியசு சீசர் சிகாலிகர் (1484-1558) தனது எழுத்துகளில் பிளாட்டினம் பற்றிய முதல் ஐரோப்பியக் குறிப்பைக் கொடுத்துள்ளார். டாரியன் (பனாமா) மற்றும் மெக்சிகோவுக்கு இடையில் இருந்த மத்திய அமெரிக்க சுரங்கங்களில் காணப்பட்ட மர்மமான உலோகம் என்று அக்குறிப்பு பிளாட்டினத்தை விவரிக்கிறது .
# பிளாட்டினம்-தொகுதி உலோகங்கள்

## பண்புகளும் பயன்களும்

1996 ஆம் ஆண்டு நிலவரப்படி ஆண்டுக்கு ஆயிரக்கணக்கான டிராய் அவுன்சு பிளாட்டினம் மிகப்பெரிய அளவில் பயன்படுத்தப்பட்டுள்ளது. பலேடியம் (4470) தன்வினையூக்கியாகவும், பிளாட்டினம் (2370) அணிகலன்களுக்காகவும், பலேடியம் (2070) மின்னணுவியல் துறையிலும், பிளாட்டினம் (1830) தன்வினையூக்கியாகவும், பலேடியம் (1230) பல் மருத்துவத்திலும், ரோடியம் (490) தன்வினையூக்கியாகவும், வேதிவினையூக்கியாக பலேடியமும் (230) பயன்படுத்தப்பட்டதாக தரவுகள் தெரிவிக்கின்றன..
# பிளாட்டினம்-தொகுதி உலோகங்கள்

## தோற்றம்

பொதுவாக மிகுகார மற்றும் கார எரிமலைப்பாறைகள் ஒப்பீட்டளவில் அதிகமாக பிளாட்டினக் குழு தனிமங்களைக் கொண்டுள்ளன. கருங்கற் பாறைகளில் இவை குறைவாக உள்ளன. புவியியல் ரீதியாக தாறுமாறாக ஆங்காங்கே சுவடுகளாக இவ்வுலோகங்கள் காணப்படுகின்றன. குரோமியம் மற்றும் சல்பைடு கனிப்பொருள் வகைகளில் இவை காணப்படுகின்றன. உலகின் அனைத்து முதன்மை பிளாட்டினம் குழு தாதுகளும் கார மற்றும் மிகுகார எரிமலை பாறைகளில் பெரும்பாலும் உள்ளன. புசுவெல்டு வளாகம் உள்ளிட்ட கார பாறை அடுக்கு ஊடுறுவல்கள் பிளாட்டினம் படிவுகளுக்கு சாதகமாக உள்ளன. மற்ற பொருளாதார முக்கியத்துவம் வாய்ந்த பிளாட்டினம் குழு உலோக பதிவுகள் அலாசுகாவின் மிகுகார எரிமலைப் பாறைகளில் காணப்படுகின்றன.
# பிளாட்டினம்-தொகுதி உலோகங்கள்

## பிளாட்டினம் தொகுதி கனிமங்கள்

குறிப்பிட்ட சில தாதுக்களில் பிளாட்டினம் உலோகங்கள் டன்னுக்கு 10 கிராம் அளவே காணப்படுவதால் குறிப்பிட்ட ஒரு தாதுவை மட்டும் அடையாளம் அறிய இயல்வதில்லை . பிளாட்டினத்தின் ஆர்சினைடு தாதுவான சிபெரிலைட்டு (PtAs2) இதனுடைய மிக முக்கியமான தாதுவாகும். பிளாட்டினத்தின் சல்பைடு கனிமமான கோப்பரைட்டு (PtS) என்ற கனிமத்தில் பிளாட்டினிரிடியம் என்ற உலோகக் கலவை இயற்கையில் தோன்றும் உலோகக்கலவையாக உள்ளது. இயற்கையில் தோன்றும் பிளாட்டினத்திலும் சிறிய அளவுகளில் பிற பிளாட்டினம் உலோகங்கள் கலந்துள்ளன. கொலம்பியா, ஒண்டாரியோ, யூரல் மலைப்பகுதி மற்றும் சில மேற்கு அமெரிக்க மாநிலங்களில் இத்தகைய கனிமம் மற்றும் வண்டல் படிவுகளில் காணப்படுகின்றன. நிக்கல் தாதுவை சுத்திகரிக்கும் போது உடன்விளைபொருளாகவும் பிளாட்டினம் கிடைக்கிறது. பேரளவில் நிக்கல் தாது சுத்திகரிக்கப்பட்டாலும் மில்லியனுக்கு இரண்டு பகுதிகள் அளவிலேயே பிளாட்டினம் கிடைக்கிறது. உருசியாவைத் தொடர்ந்து தென் ஆப்பிரிக்காவிலுள்ள புசுவெல்டு வளாகத்தில்தான் உலகின் பெரும்பகுதி பிளாட்டினம் படிவுகள் காணப்படுகின்றன.பிளாட்டினமும் பலேடியமும் வணிகமுறையில் அமெரிக்காவில் உற்பத்தி செய்யப்படுகின்றன. தென்னாப்பிரிக்கா, உருசியா, கனடா, சிம்பாப்வே, அமெரிக்கா போன்ற நாடுகள் பிளாட்டினம் உற்பத்தியில் முன்னிலை வகிக்கின்றன.
# பிளாட்டினம்-தொகுதி உலோகங்கள்

## பிளாட்டினம் தொகுதி கனிமங்கள்

### ஒசுமியம்

ஓசுமிரிடியம் என்பது ஓசுமியம் மற்றும் இரிடியம் தனிமங்கள் சேர்ந்து இயற்கையாக உருவாகும் உலோகக் கலவையாகும். யூரல் மலை, வட அமெரிக்கா, தென் அமெரிக்கா போன்ற இடங்களில் பிளாட்டினம் கலந்திருக்கும் ஆற்று மணலில் இது காணப்படுகிறது. சத்பரி, ஒண்டாரியோ பகுதிகளில் காணப்படும் நிக்கல் கலந்துள்ள தாதுக்களிலும் ஓசுமியம் பிற பிளாட்டினம் குழுத் தனிமங்களுடன் சேர்ந்து சுவடு அளவுகளில் காணப்படுகிறது. இத்தகைய தாதுக்களில் கிடைக்கும் பிளாட்டினம் குழு தனிமங்களீன் அளவு குறைவாக இருந்தாலும் அதிக அளவில் நிக்கல் தயாரிக்கப்படும்போது வணிகமுறைக்கு ஏற்ற அளவில் இவை கிடைப்பது சாத்தியமாகிறது .
# பிளாட்டினம்-தொகுதி உலோகங்கள்

## பிளாட்டினம் தொகுதி கனிமங்கள்

### இரிடியம்

வண்டல் சார்ந்த படிவுகளில் பிளாட்டினம் மற்றும் மற்ற பிளாட்டினம் குழு உலோகங்களுடன் சேர்ந்து உலோக இரிடியம் காணப்படுகிறது. ஓசுமிரிடியம், இரிடோசுமைன் போன்ற இரிடியம் உலோகக் கலவைகள் இயற்கையாகத் தோன்றுகின்றன. இவையிரண்டுமே இரிடியம், ஓசுமியம் தனிமங்கள் சேர்ந்து உருவாகும் உலோகக் கலவைகள் ஆகும். நிக்கல் சுரங்கங்களில் இருந்தும் நிக்கல் தயாரிக்கும் செயல்முறையின் போது உடன் விளைபொருளாகவும் இரிடியம் வர்த்தக முறைக்காகத் தயாரிக்கப்படுகிறது.
# பிளாட்டினம்-தொகுதி உலோகங்கள்

## பிளாட்டினம் தொகுதி கனிமங்கள்

### ருத்தேனியம்

வட அமெரிக்கா, தென் அமெரிக்கா, யூரல் மலைகள் போன்ற இடங்களில் மற்ற பிளாட்டினம் குழுத்தனிமங்களுடன் கலந்து ருத்தேனியம் காணப்படுகிறது. ஒன்டாரியோ மற்றும் சத்பரி பகுதிகளில் பிரித்தெடுக்கப்படும் பென்ட்லேன்டைட்டு கனிமத்தில் சிறிய அலவில் ஆனால் வணிக முக்கியத்துவம் பெறக்கூடிய அளவில் ருத்தேனியம் கிடைக்கிறது. தென் ஆப்பிரிக்காவில் பைரோசெனைட்டு படிவுகளில் இது கிடைக்கிறது.
# பிளாட்டினம்-தொகுதி உலோகங்கள்

## பிளாட்டினம் தொகுதி கனிமங்கள்

### பலேடியம்

சல்பைடு கனிமங்களில் குறிப்பாக பைரோடைட்டு.
# பிளாட்டினம்-தொகுதி உலோகங்கள்

## பிளாட்டினம் தொகுதி கனிமங்கள்

### அணு உலைகளில் உற்பத்தி

ருத்தேனியம், ரோடியம், பலேடியம் ஆகிய மூன்று இலேசான பிளாட்டினம் குழு உலோகங்களும் குறிப்பிடத்தக்க அளவு அணு உலைகளில் அணுக்கரு பிளவு பொருட்களாக உருவாக்கப்படுகின்றன. அதிகரித்து வரும் விலை மற்றும் உலகளாவிய தேவைகள் அதிகரிப்பதனால் அணு உலைகள் உற்பத்தி செய்யும் உன்னத உலோகங்கள் ஒரு மாற்று மூலமாக வெளிப்படுகின்றன. செலவிடப்பட்ட அணு எரிபொருளிடமிருந்து உன்னதமான உலோகங்களை மீட்டெடுப்பதற்கான சாத்தியம் குறித்து பல்வேறு ஆய்வு அறிக்கைகள் தொடர்ந்து கிடைத்து வருகின்றன .
# மோகனூர் வட்டம்

**மோகனூர் வட்டம்**, தமிழ்நாட்டின் நாமக்கல் மாவட்டத்திலுள்ள நாமக்கல் வட்டம், சேந்தமங்கலம் வட்டம் மற்றும் பரமத்தி வேலூர் வட்டங்களை சீரமைத்து, மோகனூரைத் தலைமையிடமாகக் கொண்டு 16 ஆகஸ்டு 2018 அன்று மோகனூர் வருவாய் வட்டத்தை தமிழக முதல்வர் காணொலி காட்சி மூலம் சென்னையிலிருந்து துவக்கி வைத்தார். மோகனூர் வட்டம் 33 வருவாய் கிராமங்களைக் கொண்டது.  
இவ்வட்டத்தில் மோகனூர் ஊராட்சி ஒன்றியம் உள்ளது.
# சாங்ச்சன்

**சாங்ச்சன்** (*Changchun*, ) சிலின் மாகாணத்தின் தலைநகரமும் மிகப் பெரிய நகரமுமாகும். இது வடகிழக்கு ஆசியாவின் மைய நகரமும் ஆகும். சோங்லியோ சமவெளியின் மையத்தில் அமைந்துள்ள சாங்ச்சன் 7 மாவட்டங்களும் 1 கவுன்ட்டிகளும் 2 நாடு தழுவிய நகரங்களுமாக ஓர் துணை-மாகாண நகரமாக நிர்வகிக்கப்படுகின்றது. 2010 கணக்கெடுப்பின்படி மொத்த மக்கள்தொகை 7,674,439. இதில் 5 மாவட்டங்களையும் 4 வளர்ச்சித் திட்டப்பகுதிகளையும் கொண்ட நகரியப் பகுதியின் (*பெருநகரப் பகுதி*) மக்கள்தொகை 3,815,270. வடகிழக்குச் சீனாவில் இதுவே பெரிய தொழிலகங்கள், கல்வி நிறுவனங்கள், அறிவியல் மற்றும் போக்குவரத்து மையமாக விளங்குகின்றது.  
சாங்ச்சன் என்ற பெயர் சீனத்தில் "நீண்ட வசந்தம்" எனப் பொருள்படும். 1932க்கும் 1945க்கும் இடையே சாங்ச்சன் **சிங்கிங்** (*Hsinking*, ) என கைப்பற்றியிருந்த சப்பானியரால் பெயரிடப்பட்டிருந்தது. சப்பானியரின் ஆளுமைக்கு கீழமைந்த மஞ்சுகோ நாட்டின் தலைநகரமாக இருந்தது. 1949இல் சீனா நிறுவப்பட்ட பின்னர் 1954இல் சாங்ச்சன் சிலின் மாகாணத்தின் தலைநகரமாக நிறுவப்பட்டது.
# இராஜசிங்கமங்கலம் வட்டம்

**இராஜசிங்கமங்கலம் வட்டம்**, அல்லது **ஆர். எஸ். மங்கலம் வட்டம்** தமிழ்நாட்டின் இராமநாதபுரம் மாவட்டத்திலுள்ள 9 வருவாய் வட்டங்களில் ஒன்றாகும்.இவ்வட்டத்தில் இராஜசிங்கமங்கலம் ஊராட்சி ஒன்றியம் உள்ளது.இராமநாதபுரம் மாவட்டத்தின் **நெற்களஞ்சியம்** என கூறப்படும் சிறப்பும் **ஆர். எஸ். மங்கலம்** தாலுகாவிற்கு உண்டு.
# இராஜசிங்கமங்கலம் வட்டம்

## தோற்றம்

திருவாடானை வட்டம் மற்றும் பரமக்குடி வட்டங்களை சீரமைத்து, இராஜசிங்கமங்கலத்தைத் நிர்வாகத் தலைமையிடமாகக் கொண்டு, இராஜசிங்கமங்கலம் வருவாய் வட்டத்தை தமிழக முதல்வர், 16 ஆகஸ்டு 2018 அன்று காணொலி காட்சி மூலம் சென்னை தலைமைச் செயலகத்திலிருந்து துவக்கி வைத்தார்.
# இராஜசிங்கமங்கலம் வட்டம்

## உள்வட்டங்களும், வருவாய் கிராமங்களும்

இராஜசிங்கமங்கலம் வட்டம் ஆனந்தூர், சோழந்தூர், மற்றும் இராஜசிங்கமங்கலம் என மூன்று உள்வட்டங்களும், 39 வருவாய் கிராமங்களும் கொண்டது.
# இராஜசிங்கமங்கலம் வட்டம்

## இராஜசிங்கமங்கலம் வட்டத்தில் இருக்கும் மொத்த ஊர்கள்

**ஆனந்தூர் உள்வட்டம்**
- ஆனந்தூர்
- ராதானூர்
- ஆணையார்கோட்டை
- சாத்தனூர்
- ஒடக்கரை
- கோவிந்தமங்கலம்
- திருத்தேர்வளை
- கொக்கூரணி
- சேத்திடல்
- வரவணி
- செங்குடி  
**இராஜசிங்கமங்கலம் உள்வட்டம்**
- இராஜசிங்கமங்கலம்
- கருங்குடி
- கூடலூர்
- அறுநூத்திமங்கலம்
- கவ்வூர்
- புல்லமடை
- இராமநாதமடை
- ரெட்டையூரணி வில்லடிவாகை
- ஒடைக்கால்
- பகவதிமங்கலம்
- குலமாணிக்கம்
- கள்ளிக்குடி
- பெத்தார்தேவன்கோட்டை  
**சோழந்தூர் உள்வட்டம்**
- சோழந்தூர்
- திருப்பாலைக்குடி
- சித்தூர்வாடி
- ஊரனங்குடி
- உப்பூர்
- கலங்காப்புலி
- பாரனூர்
- அழகர்தேவன்கோட்டை
- தும்படைக்காகோட்டை
- அரியாங்கோட்டை
- ஆட்டாங்குடி
- சீனங்குடி
- கருங்குடி
- துத்தியேந்தல்
- வளமாவூர்  
</ref>
# வார்ப்புரு:Periodic table (platinum group)

**'''தனிம வரிசை அட்டவணையில் பிளாட்டினம் தொகுதி உலோகங்கள்'''**  
| H | &nbsp; | He |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Li | Be | &nbsp; | B | C | N | O | F | Ne |  |  |  |  |  |  |  |  |  |  |
| Na | Mg | &nbsp; | Al | Si | P | S | Cl | Ar |  |  |  |  |  |  |  |  |  |  |
| K | Ca | Sc | Ti | V | Cr | Mn | Fe | Co | Ni | **Cu** | Zn | Ga | Ge | As | Se | Br | Kr |  |
| Rb | Sr | Y | Zr | Nb | Mo | Tc | **Ru** | **Rh** | **Pd** | **Ag** | Cd | In | Sn | Sb | Te | I | Xe |  |
| Cs | Ba | La | * | Hf | Ta | W | **Re** | **Os** | **Ir** | **Pt** | **Au** | **Hg** | Tl | Pb | Bi | Po | At | Rn |
| Fr | Ra | Ac | ** | Rf | Db | Sg | Bh | Hs | Mt | Ds | Rg | Cn | Nh | Fl | Mc | Lv | Ts | Og |
| * | Ce | Pr | Nd | Pm | Sm | Eu | Gd | Tb | Dy | Ho | Er | Tm | Yb | Lu |  |  |  |  |
| ** | Th | Pa | U | Np | Pu | Am | Cm | Bk | Cf | Es | Fm | Md | No | Lr |  |  |  |  |
| }<noinclude> |  |  |  |  |  |  |  |  |  |  |  |  |  |  |  |  |  |  |  
</noinclude>
# ஏரல் வட்டம்

**ஏரல் வட்டம்**, தமிழ்நாட்டின் தூத்துக்குடி மாவட்டத்திலுள்ள ஸ்ரீவைகுண்டம் வட்டம் மற்றும் திருச்செந்தூர் வட்டங்களின் சில வருவாய் கிராமங்களைக் கொண்டு புதிய ஏரல் வருவாய் வட்டத்தை, தூத்துக்குடி மாவட்டத்தின் 10 வது வட்டமாக, தமிழக முதல்வர், 16 ஆகஸ்டு 2018 அன்று காணொலி காட்சி மூலம் சென்னை தலைமைச் செயலகத்திலிருந்து துவக்கி வைத்தார். இதன் நிர்வாகத் தலைமையிடமாக ஏரல் பேரூராட்சி செயல்படுகிறது.
# ஏரல் வட்டம்

## இதனையும் காண்க

- ஏரல் சேர்மன் அருணாச்சல சுவாமி கோயில்
# திசையன்விளை வட்டம்

**திசையன்விளை வட்டம்**, தமிழ்நாட்டின் திருநெல்வேலி மாவட்டத்திலுள்ள ராதாபுரம் வட்டம் மற்றும் நாங்குநேரி வட்டங்களை சீரமைத்து, திசையன்விளையை நிர்வாகத் தலைமையிடமாகக் கொண்டு, 16-ஆவது வட்டமாக, திசையன்விளை வருவாய் வட்டத்தை, தமிழக முதல்வர், 16 ஆகஸ்டு 2018 அன்று காணொலி காட்சி மூலம் சென்னை தலைமைச் செயலகத்திலிருந்து துவக்கி வைத்தார்.  
இவ்வட்டத்தின் கீழ் திசையன்விளை, விஜயநாராயணம் என குறுவட்டங்களும், 16 வருவாய் கிராமங்களும் உள்ளது.]
# கள்ளிக்குடி வட்டம்

**கள்ளிக்குடி வட்டம்** என்பது தமிழ்நாட்டின் மதுரை மாவட்டத்திலுள்ள திருமங்கலம் வட்டத்தை சீரமைத்து, கள்ளிக்குடியை நிர்வாகத் தலைமையிடமாகக் கொண்டு, கள்ளிக்குடி வருவாய் வட்டத்தைதமிழக முதல்வர், 16 ஆகஸ்டு 2018 அன்று காணொலி காட்சி மூலம் சென்னை தலைமைச் செயலகத்திலிருந்து துவக்கி வைத்தார்.  
கள்ளிக்குடி வட்டத்தில் கள்ளிகுடி ஊராட்சி ஒன்றியத்தின் 36 ஊராட்சிகள் உள்ளன.
# சித்ராலயா கோபு

## வாழ்க்கை

ஸ்ரீதரும் சடகோபனும் செங்கல்பட்டு புனித ஜோசப் உயர்நிலைப் பளியில் பயிலும் காலத்திலிருந்து பல்ய நண்பர்கள். இருவரும் நாடக எழுத்தாளர்கள்; ஸ்ரீதர் மேடை நாடகங்களை எழுதி நாயகனாக நடித்தார், அதேசமயம் சடகோபன் நாடகத்தின் நகைச்சுவைப் பகுதிகளை எழுதி, நகைச்சுவைப் பாத்திரங்களை ஏற்று நடித்தார். பின்னர், ஸ்ரீதருக்கு திரைப்படத்தை இயக்கும் வாய்ப்புக் கிடைத்தபோது, நகைச்சுவையைப் பகுதிகளை உருவாக்க சடகோபனை அழைத்துக்கொண்டார். *கல்யாணப் பரிசு* (1959) திரைப்படத்தின் வெற்றியைத் தொடர்ந்து ஸ்ரீதர் சொந்த தயாரிப்பு நிறுவனமாக சித்ராலயாவைத் தொடங்கினார். சடகோபன் சித்ராலயா கோபு என்ற பெயரில் புகழ்பெற்றார்.  
இவர் 1992 ஆம் ஆண்டு முதலமைச்சர் ஜெயலலிதாவிடம் கலைமாமணி விருதைப் பெற்றார்.  
அமெரிக்காவில் படம்பிடிக்கப்பட்ட வாஷிங்டனில் திருமணம் என்ற தொலைக்காட்சித் தொடரை இவர் நடித்து இயக்கியுள்ளார்.
# சித்ராலயா கோபு

## பணியாற்றிய திரைப்படங்கள்

| இயக்கம் | எழுத்து |  |  |  |  |
| --- | --- | --- | --- | --- | --- |
| 1959 | *கல்யாண பரிசு* | இ | ஆ |  |  |
| 1962 | *நெஞ்சில் ஓர் ஆலயம்* | இ | ஆ |  |  |
| 1964 | *காதலிக்க நேரமில்லை* | இ | ஆ |  |  |
| 1964 | *கலைக்கோவில்* | இ | ஆ |  |  |
| 1966 | *பியார் கியா ஜா* | இ | ஆ | *காதலிக்க நேரமில்லை*யின் மறு ஆக்கம் |  |
| 1966 | *கொடிமலர்* | இ | ஆ |  |  |
| 1967 | *நெஞ்சிருக்கும் வரை* | இ | ஆ |  |  |
| 1967 | *ஊட்டி வரை உறவு* | இ | ஆ |  |  |
| 1967 | *அனுபவம் புதுமை* | இ | ஆ |  |  |
| 1968 | *கலாட்டா கல்யாணம்* | இ | ஆ |  |  |
| 1969 | *சாந்தி நிலையம்* | இ | ஆ |  |  |
| 1970 | *வீட்டுக்கு வீடு* | இ | ஆ |  |  |
| 1971 | *மூன்று தெய்வங்கள்* | இ | ஆ |  |  |
| 1971 | *சுமதி என் சுந்தரி* | இ | ஆ |  |  |
| 1971 | *உத்தரவின்றி உள்ளே வா* | இ | ஆ |  |  |
| 1972 | *காசேதான் கடவுளடா* | ஆ | ஆ |  |  |
| 1974 | *அத்தையா மாமியா* | ஆ | ஆ |  |  |
| 1974 | *பெண் ஒன்று கண்டேன்* | ஆ | ஆ |  |  |
| 1974 | *கலாட்டே சம்சாரா* | இ | ஆ |  |  |
| 1977 | *காலமடி காலம்* | ஆ | ஆ |  |  |
| 1977 | *ராசி நல்ல ராசி* | ஆ | ஆ |  |  |
| 1979 | *அலங்காரி* | ஆ | ஆ |  |  |
| 1979 | *ஆசைக்கு வயசில்லை* | ஆ | ஆ |  |  |
| 1979 | *தைரியலட்சுமி* | ஆ | ஆ |  |  |
| 1984 | *ராஜா வீட்டு கண்ணுக்குட்டி* | இ | ஆ |  |  |
| 1985 | *தங்க மாமா 3D* | இ | ஆ |  |  |
| 1985 | *வெள்ளை மனசு* | ஆ | ஆ |  |  |
| 1985 | *தென்றலே என்னைத் தொடு* | இ | ஆ |  |  |
| 1988 | *வசந்தி* | ஆ | ஆ |  |  |
| 1988 | *பாட்டி சொல்லைத் தட்டாதே* | இ | ஆ |  |  |
| 1989 | *டெல்லி பாபு* | ஆ | ஆ |  |  |
| 1990 | *உலகம் பிறந்தது எனக்காக* | இ | ஆ | கடைசி படம் | } |
# திருப்பரங்குன்றம் வட்டம்

**திருப்பரங்குன்றம் வட்டம்**, தமிழ்நாட்டின் மதுரை மாவட்டத்தில் உள்ள மதுரை தெற்கு வட்டத்தை சீரமைத்து, திருநகரைத் தலைமையிடமாகக் கொண்டு, 12 பிப்ரவரி 2014 புதன் கிழமை அன்று தமிழக முதல்வர் ஜெ. ஜெயலலிதா, சென்னையிலிருந்து காணொலி காட்சி மூலம் துவக்கி வைத்தார். இவ்வட்டத்தில் மதுரை மாநகராட்சியின் திருப்பரங்குன்றம், திருநகர், நிலையூர், அவனியாபுரம், ஜெய்ஹிந்த்புரம், மாடக்குளம் போன்ற பகுதிகள் அடங்கியுள்ளது. இவ்வட்டடத்தில் திருப்பரங்குன்றம் ஊராட்சி ஒன்றியம் அமைந்துள்ளது.  
திருப்பரங்குன்றம் வட்டாட்சியர் அலுவலகம், திருநகரிலிருந்து தனக்கன்குளம் செல்லும் பாதையில் உச்சிக்கருப்பணசாமி கோவில் அருகே மொட்டமலையில் இரண்டு ஏக்கர் பரப்பளவில் 6,340 சதுர அடியில் புதிய கட்டிடம் கட்டப்பட்டுள்ளது.
# திருப்பரங்குன்றம் வட்டம்

## உள்வட்டங்களும், வருவாய் கிராமங்களும்

திருப்பரங்குன்றம் வருவாய் வட்டம் இரண்டு உள்வட்டங்களையும், 27 வருவாய் கிராமங்களையும் கொண்டது.
# திருப்பரங்குன்றம் வட்டம்

## சட்டமன்றத் தொகுதி

திருப்பரங்குன்றம் சட்டமன்றத் தொகுதியில் 123 வாக்குச் சாவடிகள் உள்ளது.
# குமாரபாளையம் வட்டம்

**குமாரபாளையம் வட்டம்** - தமிழ்நாட்டின் நாமக்கல் மாவட்டத்தின் சில பகுதிகளைக் கொண்டு இவ்வட்டத்தை 12 பிப்ரவரி 2014 அன்று காணொலி மூலம் தமிழக முதல்வர் ஜெ. ஜெயலலிதா சென்னையிலிருந்து துவக்கி வைத்தார். இவ்வட்டத்தின் வட்டாட்சியர் அலுவலகம் குமாரபாளையத்தில் இயங்குகிறது. இவ்வட்டத்தில் 20 வருவாய் கிராமங்கள் உள்ளன.  
இவ்வட்டத்தில் பள்ளிபாளையம் ஊராட்சி ஒன்றியம் உள்ளது.
# புரோப்பைல் காலேட்டு

**புரோப்பைல் காலேட்டு** *(Propyl gallate)* என்பது C<sub>10</sub>H<sub>12</sub>O<sub>5</sub> என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மம் ஆகும். இச்சேர்மத்தை 3,4,5-மூவைதராக்சிபென்சோயேட்டு, 3,4,5-டிரையைதராக்சிபென்சோயேட்டு என்ற பெயர்களாலும் அழைக்கலாம். காலிக் அமிலம் மற்றும் புரோப்பனால் ஆகிய சேர்மங்கள் சேர்ந்து ஒடுக்கவினை மூலம் இந்த எசுத்தரை உருவாக்குகின்றன. ஆக்சிசனேற்றத்திலிருந்து உணவுகளைப் பாதுகாக்க 1948 ஆம் ஆண்டு முதல் எண்ணெய் மற்றும் கொழுப்பு உள்ளடக்க உணவுப் பொருட்களுடன் உணவு சேர்க்கைப் பொருளாக இந்த எதிராக்சிகரணி சேர்க்கப்பட்டு வருகிறது. ஓர் உணவு சேர்க்கைப் பொருளாக ஐரோப்பிய ஒன்றிய எண் ஐ310 என எண்ணிடப்பட்டு இது அடையாளப்படுத்தப்படுகிறது.
# புரோப்பைல் காலேட்டு

## விளக்கம்

புரோப்பைல் காலேட்டு ஓர் எதிராக்சிகரணியாகும். ஐதரசன் பெராக்சைடு மற்றும் ஆக்சிசன் தனி உறுப்புகள் போன்றவற்றினால் உணவுப்பொருள்கள் ஆக்சிசனேற்றமடைவதை இச்சேர்மம் தடுக்கிறது.
# புரோப்பைல் காலேட்டு

## பயன்கள்

உணவுப்பொருள்களில் உள்ள எண்ணெய் மற்றும் கொழுப்பு போன்ற சத்துகள் ஆக்சிசனேற்றமடையாமல் தடுக்க இதைப் பயன்படுத்துகிறார்கள். உணவு, அழகுசாதனப் பொருட்கள், தலைமுடி சார்ந்த பொருட்கள், பிசின்கள், உயவுப்பொருட்கள் போன்றவற்றில் புரோப்பைல் காலேட்டைப் பயன்படுத்துகிறார்கள்.  
எதிராக்சிகரணி மற்றும் மும்மைநிலை தணிப்பியாக ஒளி நுண்ணோக்கியியலில் இது பயன்படுகிறது.
# புரோப்பைல் காலேட்டு

## உயிரிய விளைவுகள்

கொறித்துத் தின்கிற பிராணிகளான கொறிணிகளிடத்தில் புரோப்பைல் காலெட்டு சிறிதளவு அல்லது எந்தவிதமான புற்றுநோய் விளைவையும் ஏற்படுத்தவில்லை என்று 1993 ஆம் ஆண்டு ஆய்வு ஒன்று தெரிவிக்கிறது.  
புரோப்பைல் காலேட்டு ஒரு ஈசுட்ரோசன் எதிர்ப்பி என்று 2009 ஆம் ஆண்டில் மேற்கொள்ளப்பட்ட ஆய்வு ஒன்று தெரிவிக்கிறது.
# 1191

**1191** (**MCXCI**) பழைய யூலியன் நாட்காட்டியில் ஒரு செவ்வாய்க்கிழமையில் ஆரம்பமான ஒரு சாதாரண ஆண்டாகும்.
# 1191

## நிகழ்வுகள்

### ஆசியா

- சூலை 12 &ndash; மூன்றாம் சிலுவைப் போர்: ஏக்கர் நகர் மீதான இரண்டு-ஆண்டுகள் முற்றுகை முடிவுக்கு வந்தது. சலாகுத்தீனின் படைகள் சரணடைந்தன. எருசலேம் பேரரசின் கொடிகள் பறக்க விடப்பட்டன.
- ஆகத்து 20 &ndash; மூன்றாம் சிலுவைப் போரின் போது கைப்பற்றப்பட்ட 2,600 முதல் 3,000 வரையான சலாகுத்தீனின் முசுலிம் இராணுவத்தினர் இங்கிலாந்தின் முதலாம் ரிச்சார்ட் மன்னரால் படுகொலை செய்யப்பட்டனர்.
- செப்டம்பர் 7 &ndash; மூன்றாம் சிலுவைப் போர்: பாலத்தீனத்தில், அர்சூப் நகரில் இடம்பெற்ற சமரில் இங்கிலாந்தின் முதலாம் ரிச்சார்ட் சலாகுத்தீனைத் தோற்கடித்தார்.
- கெமர் பேரரசர் ஏழாம் ஜெயவர்மன் சம்பாவின் தலைநகரைச் சூறையாடினான்.
- முதல் தாரைன் போர்: ஆப்கானிய ஆக்கிரமிப்பாளரான கோரி முகமதின் படைகளுக்கும், இராசபுத்திர சௌகான் மரபைச் சேர்ந்த பிரித்திவிராச் சௌகானின் படைகளுக்கும் இடையில் நடந்த போரில் பிரித்திவிராச் வென்றார்.
# 1191

## நிகழ்வுகள்

### ஐரோப்பா

- மே 12 &ndash; இங்கிலாந்தின் முதலாம் ரிச்சார்ட் பெரெங்காரியாவைத் திருமணம் செய்தார்.
- ஆறாம் என்றி புனித உரோமைப் பேரரசராக மூன்றாம் செலஸ்டீன் திருத்தந்தையால் முடி சூடப்பட்டார்.
- ஆகத்து &ndash; சிசிலியர்கள் பேரரசர் ஆறாம் என்றியின் முற்றுகையை முறியடித்தனர்.
# 1191

## நிகழ்வுகள்

### அறிவியல்

- ஐரோப்பாவில் காற்றாலை பற்றிய முதல் குறிப்புகள் டீன் ஹெர்பர்ட் என்பவரால் எழுதப்பட்டது.